Legal Document

Category: 265

Text:
55. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 391 της 6/14 Νοεμ. 1986 (ΦΕΚ Α΄ 174) Ίδρυση Γενικού Νοσοκομείου με την επωνυμία Περιφερειακό Πανεπιστημιακό Γενικό Νοσοκομείο Ιωαννίνων. Έχοντας υπόψη: 1.Τις διατάξεις της παρ. 1 του άρθρ. 6 του Νόμ. 1397/83 «Εθνικό Σύστημα Υγείας» (ΦΕΚ 143 Α/83). 2.Τις διατάξεις της παρ. 9 του άρθρ. 10 του Νόμ. 1579/85 «Ρυθμίσεις για την εφαρμογή και ανάπτυξη του Εθνικού Συστήματος Υγείας και άλλες διατάξεις» (ΦΕΚ 217/Α/85). 3.Τη γνώμη του Κεντρικού Συμβουλίου Υγείας, όπως διατυπώνεται στην 1/19.12.85 απόφαση της 29ης ολομέλειάς του. 4.Την υπ’ αριθ. 466/23.7.86 γνωμοδότηση του Συμβουλίου της Επικρατείας, με πρόταση του Υπουργού Υγείας, Πρόνοιας και Κοινωνικών Ασφαλίσεων, αποφασίζουμε: Νοσηλευτικά Ιδρύματα κατ' ιδίαν 34.Β.ω.52-55 (Αντί για τη σελ. 274,03(ε) Σελ. 274,03(ζ) Τεύχος 1307 Σελ. 111 Άρθρ.1.-1.Ιδρύεται Γενικό Νοσοκομείο με έδρα τα Ιωάννινα και με την επωνυμία Περιφερειακό Πανεπιστημιακό Γενικό Νοσοκομείο Ιωαννίνων. 2.Η συνολική δύναμη του παραπάνω Νοσοκομείου ορίζεται σε 695 κρεβάτια. Σκοπός Άρθρ.2.-Σκοπός του, κατά το άρθρ. 1 του παρόντος, νοσοκομείου είναι η παροχή τριτοβάθμιας περίθαλψης ισότιμα σε κάθε πολίτη, ανεξάρτητα από την οικονομική, κοινωνική και επαγγελματική του κατάσταση με την εγκατάσταση σ’ αυτό των Πανεπιστημιακών Κλινικών, εργαστηρίων και ειδικών μονάδων του Ιατρικού Τμήματος του Πανεπιστημίου Ιωαννίνων, καθώς και την ανάπτυξη αντίστοιχων οργανικών μονάδων στα πλαίσια του «Εθνικού Συστήματος Υγείας», η εκπαίδευση γιατρών και λοιπών επιστημόνων, όπως και νοσηλευτών και λοιπών ειδικοτήτων υγείας, προώθηση και ανάπτυξη της έρευνας στο χώρο της υγείας. Με την υπ’ αριθ. Α3β/οικ.17781/5-6 Δεκ. 1988 (ΦΕΚ Β΄ 875) αποφ. Υπ. Υγ., Πρόνοιας & Κοιν. Ασφ. εγκρίθηκε ο Οργανισμός του άνω Νοσοκομείου, ο οποίος στη συνέχεια τροποποιήθηκε από την Υ4α/10196/24-29 Νοεμ. 1995 (ΦΕΚ Β΄ 984) αποφ. Υπ. Εσωτ., Δημ. Διοίκησης & Αποκέντρωσης, Οικον. & Υγ., Πρόνοιας.